แนะจับตาการประชุมนักวิเคราะห์ประเด็นการตั้งสำรอง 2Q21 / สมมุติฐานการปรับประมาณการ GDP ประเทศไทย / ติดตามตัวเลขส่งออก/นำเข้า, ยอดขายรถยนต์ มี.ค. 2564 สุดสัปดาห์นี้
22 เมษายน 2564

แนะจับตาการประชุมนักวิเคราะห์ประเด็นการตั้งสำรอง 2Q21 / สมมุติฐานการปรับประมาณการ GDP ประเทศไทย / ติดตามตัวเลขส่งออก/นำเข้า, ยอดขายรถยนต์  มี.ค. 2564 สุดสัปดาห์นี้ 

ใน 1-2 วันที่ผ่านมากลุ่มธนาคารรายงานผลประกอบการ 1Q21 รวมทั้งหมด 3.5หมื่นล้านบาท (+93%QoQ, -6%YoY) ดีกว่าที่เราคาด 28% ซึ่งถือเป็นระดับใกล้เคียงระดับก่อนเกิด COVID-19 ส่วนหนึ่งเป็นผลมาจากรายได้ค่าธรรมเนียม (non-NII) จากธุรกิจโบรกเกอร์ กองทุน และ wealth management ลักษณะคล้ายการรายงานของธนาคารอื่นๆทั่วโลก ในขณะที่การตั้งสำรองไม่ได้เป็นประเด็นหลักเหมือนไตรมาสก่อนเนื่องจาก Coverage ratio ที่สูงกว่าค่าเฉลี่ยอยู่แล้ว (150% เมื่อเทียบกับก่อนเกิด COVID-19 ที่ระดับ 130%)  ในขณะที่ NPL(%) ยังทรงตัวเมื่อเทียบกับไตรมาสก่อนหน้า สำหรับ NIM(%) อ่อนตัวลงตามคาด จากเรื่องของการปรับกลยุทธ์ไปปล่อยสินเชื่อธุรกิจขนาดใหญ่แทน SME และรายย่อย และอีกประเด็นสำคัญคือการลดค่าใช้จ่าย (OPEX) เกือบทุกธนาคารในระดับ 5-10%QoQ ภาพดังกล่าวเป็นผลให้เราคาดว่ากำไรกลุ่มธนาคารมีโอกาสออกมาดีกว่าที่นักวิเคราะห์ประเมินในระดับสูง และอาจเห็นแรงซื้ออีกครั้งในรอบ 2เดือน แต่จะเป็นการปรับตัวขึ้นของกลุ่มรอบใหม่และผลักดันให้ SET ทะลุ 1,600จุด เลยรึไม่ เราให้น้ำหนักต่อการประชุมนักวิเคราะห์ใน 1-3วันนี้ ซึ่งเราให้น้ำหนักสูงสุดต่อเรื่องการตั้งสำรอง เนื่องจากในช่วงไตรมาสหนึ่งที่ผ่านมาการตั้งสำรองในระดับต่ำ รวมถึงค่าธรรมเนียมที่อาจลดลงเนื่องจากกิจกรรมทางเศรษฐกิจลดลงส่วนหนึ่งอาจยังไม่ได้รวมผลกระทบของการเกิด 3rd wave ขึ้นในช่วงเดือนเมษายน  

ซึ่งล่าสุดศูนย์วิจัยกสิกรไทยได้ปรับประมาณการ GDP ปีนี้ลง เป็น +1.8% YoY จาก +2.6% YoY โดยสมมุติฐานหลักๆที่ใช้คือ 1. รวมมาตรการควบคุมการระบาดระลอก 3 ในประเทศซึ่งจะสิ้นสุดเดือน เม.ย. 2564 ว่าสามารถต่ออายุการควบคุมได้ถึง พ.ค. 2564 หากสถานการณ์จำนวนผู้ติดเชื้อยังคงเพิ่มสูง ดังนั้น การบริโภคภาคเอกชนจึงถูกปรับลดลงมาเล็กน้อยจาก +3.4% เป็น +2.8% เพื่อตอบสนองมาตรการการควบคุมของรัฐ 2. ศูนย์วิจัยกสิกรคาดว่าจะไม่มีการออกพรก.ชุดใหม่เพิ่มเติมเนื่องจากงบที่เหลือและงบฉุกเฉินจากงบกลางปี 2564 ยังคงเพียงพอ และ 3. มีการปรับการส่งออกมากขึ้นเป็น +7% จาก +4.5% จากเศรษฐกิจโลกที่ฟื้นตัวขึ้นชัดเจน ติดตามตัวเลขส่งออก/นำเข้า, รถยนต์ เดือน มี.ค. 2564 สุดสัปดาห์นี้ 

และในเชิง valuation ปัจจุบันกลุ่มธนาคารซื้อขายในระดับ 0.7PBV ซึ่งหากผู้บริหารส่งสัญญาณคงประมาณการตั้งสำรองและการเติบโตของสินเชื่อใกล้เคียงเดิม เราคาดว่า Downside ของกลุ่มธนาคารในปีนี้อาจต่ำกว่า 5% ที่เดิมเราประเมินในสัปดาห์ที่ผ่านมา และเป็นผลให้เรามองว่ากลุ่มธนาคารมีโอกาสกลีบขึ้นไปซื้อขายในระดับก่อนเกิดวิกฤตที่ 0.8PBV หรือคิดเป็น Upside(%) ประมาณ 10-15% ซึ่งเราชอบ BBL มากที่สุด และคาดเป็นผลให้ในการจำกัด Downside ของ SET Index รอบนี้ไม่ต่ำกว่า 1,535จุด แต่หากสถานการณ์ COVID-19 ระลอกสามยังไม่มีทิศทางที่ดีขึ้น กล่าวคือภายหลัง 2 สัปดาห์ของ 18จังหวัดพื้นที่สีแดง ในขณะที่จำนวนยอดผู้ติดเชื้อรายวันยังอยู่ในระดับสูงกว่า 1,500คน หรือสูงกว่าค่าเฉลี่ยย้อนหลัง 7วัน เราคาดว่าอาจเห็นการขยายเวลาการล็อคดาว์นและอาจเป็นผลให้ผู้บริหารมีการปรับประมาณการลง ซึ่งจะเป็นการเปิด downside ของ SET Index ในระดับ 1,535จุดลงไป สอดคล้องกับประมาณการณ์ของ GDP ตัวใหม่ของกสิกรไทย 

มุมมองตลาดหุ้น/ กลยุทธ์การลงทุน SET แกว่งในกรอบ 1585จุด+/- แนะเก็งกำไร PTG และทยอยสะสม BGRIM 

หุ้นแนะนำ PTG (พื้นฐาน 22.00 บาท) คาดกำไรสุทธิไตรมาส 1/2564 ที่ 550 ลบ. โต 171% YoY แต่ลดลง 18% QoQ ส่วนแบ่งธุรกิจ non-oil และการคุมต้นทุนที่ดีจะชดเชยค่าการตลาดค้าปลีกน้ำมันที่ลดลงได้, ไตรมาส 2/2564 จะยังแข็งแกร่งจากอัตรากำไรและยอกขายที่ดีขึ้น คาดกำไรครึ่งปีแรกจะเกิน 50% ต่อประมาณการทั้งปีของเรา โดยไม่เล็งเห็นถึง downside ในระยะสั้น BGRIM (พื้นฐาน 53.25 บาท) มีการขยายการลงทุนโรงไฟฟ้าในตปท.อย่างต่อเนื่องใน SouthEast Asia ทั้งโรงไฟฟ้าพลังงานหลักและทางเลือก, ได้ประโยชน์จากเงินบาทที่แข็งที่เรามองไว้สิ้นปี 2564 ที่ 29.75 USD/THB จากรายได้นทท. ที่กลับมา แม้อาจอ่อนค่าในระยะสั้นในครึ่งแรกของปี 2564 

รายงานตัวเลขเศรษฐกิจ วันพฤหัสฯ ติดตาม ตัวเลขส่งออกและนำเข้าของไทยเดือน มี.ค. คาด -1% YoY และ +4% YoY ตามลำดับ ตัวเลขดุลการค้าของไทยเดือน มี.ค. คาดเกินดุล 1,540 ล้านเหรียญสหรัฐฯ การประชุมธนาคารกลางยุโรปคาดคงอัตราดอกเบี้ยนโยบาย Deposit Facility Rate ที่ -0.50% ตัวเลขการขอสวัสดิการว่างงานรายสัปดาห์คาด +6.25 แสนตำแหน่ง ตัวเลขยอดขายบ้านมือสองเดือน มี.ค. คาด -0.8% MoM เป็น 6.17 ล้านยูนิต  วันศุกร์ ติดตาม ตัวเลขคาดการณ์ PMI ภาคการผลิตของเยอรมันเดือน เม.ย. ประเมิน -1% MoM เป็น 65.9 จุด ตัวเลขคาดการณ์ PMI ภาคการผลิตของเยอรมันเดือน เม.ย. ประเมิน +2.3% MoM เป็น 60.5 จุด และตัวเลขยอดขายบ้านใหม่ในสหรัฐฯ เดือน มี.ค. คาด +12% MoM เป็น 8.68 แสนยูนิต